Nou mercat ambulant en Port Saplaya: tots els dissabtes al matí al costat de la mar
25 de juliol de 2024

Port Saplaya obrirà aquest dissabte el seu primer mercat ambulant, un nou espai comercal amb vista a la mar que completarà l'oferta de productes en els tres nuclis (La Patacona i el nucli tradicional ja compten amb zones similars). El mercat estarà disponible tots els dissabtes de l'any, de 08.00 a 14.00 hores, en el Passeig Marítim de Port Saplaya nord, a l'altura de la Plaça de la Senyoria (Passeig Regatista Lluís Saiz Díaz).

La regidoria de Comerç de Conxa Villena porta aproximadament un any preparant aquest nou mercat amb l'objectiu per a fomentar i dinamitzar l'activitat comercial en la zona, ampliant l'oferta de productes. Aquest espai contindrà art, bosses, bijuteria, calçat, llepolies, complements, roba, llenceria, drogueria, plantes i flors, joguets, verdures i fins a una food truck.